Document ID: 32013R0237

32013R0237
L 074/20
SLUŽBENI LIST EUROPSKE UNIJE
15.03.2013.
PROVEDBENA UREDBA KOMISIJE (EU) br. 237/2013
od 15. ožujka 2013.
o utvrđivanju referentnih cijena za određene proizvode ribarstva za ribolovnu godinu 2013.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (1), a posebno njezin članak 29. stavke 1. i 5.,
budući da:
(1)
Uredbom (EZ) br. 104/2000 utvrđuje se da se referentne cijene koje vrijede za Uniju mogu određivati svake godine za kategoriju proizvoda koji podliježu carinskoj suspenziji u skladu s člankom 28. stavkom 1. Isto vrijedi za proizvode koji moraju biti u skladu s referentnom cijenom na temelju toga što podliježu obvezujućem smanjenju carinske tarife u skladu s WTO-om ili nekim drugim preferencijalnim dogovorima.
(2)
U skladu s člankom 29. stavkom 3. Uredbe (EZ) br. 104/2000, referentna cijena za proizvode navedene u dijelovima A i B Priloga I. navedenoj Uredbi treba biti ista kao cijena povlačenja s tržišta utvrđena u skladu s člankom 20. stavkom 1. navedene Uredbe.
(3)
Cijene povlačenja s tržišta Unije za dotične proizvode su za ribolovnu godinu 2013. utvrđene provedbenom Uredbom Komisije (EU) br. 232/2013 (2).
(4)
U skladu s člankom 29. stavkom 3. (d) Uredbe (EZ) br. 104/2000, referentna cijena za proizvode koji nisu navedeni u prilozima I. i II. navedenoj Uredbi treba biti utvrđena posebno na temelju ponderiranog prosjeka carinskih vrijednosti zabilježenih na uvoznim tržištima ili u uvoznim lukama u tri godine koje neposredno prethode datumu na koji je bila određena referentna cijena.
(5)
Nije potrebno odrediti referentne cijene za proizvode na temelju mjerila utvrđenih u članku 29. stavku 1. Uredbe (EZ) br. 104/2000, koji se uvoze iz trećih zemalja u neznatnim količinama.
(6)
Kako bi se u godini 2013. omogućila brza primjena referentnih cijena, ova Uredba treba stupiti na snagu sljedećeg dana od dana objave u Službenom listu Europske unije.
(7)
Mjere predviđene u ovoj Uredbi u skladu su s mišljenjem Odbora osnovanog Uredbom (EZ) br. 104/2000,
DONIJELA JE OVU UREDBU:
Članak 1.
Referentne cijene proizvoda ribarstva za ribolovnu godinu 2013., kako je navedeno u članku 29. Uredbe (EZ) br. 104/2000, utvrđene su u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. ožujka 2013.

Labels: 3
2
6